भोपाल| मप्र पुलिस की डायल-100 सेवा ने 365 दिन 24 घंटे बिना अवकाश के अनवरत जनता की सेवा कर नए आयाम स्थापित किए हैं। अधिकारियों व कर्मचारियों की मेहनत, लगन और निष्ठा के कारण ही डायल- 100 पीड़ितों की सेवा के लिए सदैव उपलब्ध रहती है। इस सेवा ने कई मापदंड स्थापित किए हैं। पुलिस की यह नवीन पहल अन्य राज्यों के लिए अनुकरणीय बनी और इसे अपनाया। यह बात पुलिस महानिदेशक ऋषि शुक्ला ने पुलिस दूरसंचार मुख्यालय में डायल-100 सेवा में उत्कृष्ट योगदान देने वाले गैर पुलिस अधिकारियों के सम्मान समारोह के अवसर पर कही। उन्होंने 33 गैर पुलिस अधिकारियों को उत्कृष्ट सेवाओं के लिए सम्मानित किया। डीजीपी शुक्ला ने दूरसंचार मुख्यालय के एडीजी अन्वेष मंगलम की डायल-100 के सफल क्रियान्वयन के लिए सराहना की।